CELEX: 32005R2126
Language: mt
Date: 2005-12-22
Title: Regolament tal-Kummissjoni (KE) Nru 2126/2005 tat- 22 ta' Diċembru 2005 li jemenda r-Regolament tal-Kummissjoni (KEE) Nru 350/93 li jirrigwarda l-klassifikazzjoni ta' ċerti oġġetti fin-Nomenklatura Magħquda

24.12.2008          MT                Il-Ġurnal Uffiċjali ta’ l-Unjoni Ewropea                   423

32005R2126

23.12.2005                      IL-ĠURNAL UFFIĊJALI TA’ L-UNJONI EWROPEA                     L 340/33

                  REGOLAMENT TAL-KUMMISSJONI (KE) Nru 2126/2005

                                          tat-22 ta' Diċembru 2005

         li jemenda r-Regolament tal-Kummissjoni (KEE) Nru 350/93 li jirrigwarda l-
                 klassifikazzjoni ta' ċerti oġġetti fin-Nomenklatura Magħquda

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar
in-nomenklatura tat-tariffa u l-istatistika u dwar it-Tariffa Doganali Komuni, u b’mod
partikulari l-Artikolu 9(1)(a) tiegħu,

Billi:

(1)       Ir-Regolament tal-Kummissjoni (KE) Nru 350/93 tas-17 ta' Frar 1993 li jikkonċerna l-
          klassifikazzjoni ta' ċerti oġġetti fin-nomenklatura magħquda1 jistabbilixxi miżuri li
          jikkonċernaw il-klassifikazzjoni fin-Nomenklatura Magħquda ta' par xorts deskritt
          f'punt 8 tal-Anness għal dak ir-Regolament (ritratt 509).

(2)       Huwa meħtieġ li tkun speċifikata id-deskrizzjoni tal-bwiet tal-ilbies in kwistjoni u li
          jitranġa t-tieni paragrafu tar-raġunijiet skont din id-deskrizzjoni, sabiex ma jkunx
          hemm diverġenza fil-klassifikazzjoni. Sa issa, il-fatt li l-bwiet m'għandhomx sistema
          biex jingħalqu kien biss illustat fir-ritratt 509.

(3)       Barra minn hekk, fir-raġunijiet mogħtija għall-klassifikazzjoni tal-ilbies in kwistjoni
          saret riferenza għan-Nota 8 tal-Kapitolu 62 tan-Nomenklatura Magħquda mingħajr ma
          ssemma liema paragrafu tan-Nota ġie applikat, li jista' jwassal għall-klassifikazzjoni
          diverġenti.

(4)       Biex tiġi żgurata applikazzjoni uniformi tan-Nomenklatura Magħquda, għandu jiġi
          ċċarat li l-klassifikazzjoni stabbilita fir-Regolament (KEE) Nru 350/93 ma kinitx
          ibbażata fuq l-ewwel paragrafu tan-Nota 8 u għalhekk ma kinitx iddeterminata mir-
          raġuni li l-ilbies in kwistjoni għandu qatgħa li jindika biċ-ċar li huwa qalziet iddisinjat
          għan-nisa.

1
          ĠU L 41, 18.2.1993, p. 7.
 ---pagebreak--- 424            MT              Il-Ġurnal Uffiċjali ta’ l-Unjoni Ewropea                24.12.2008

(5)    Għandu jsir provvediment li t-tieni paragrafu tan-Nota 8 għall-Kapitolu 62 kien
       applikat u l-ilbies in kwistjoni kien ikklassifikat fil-kodiċi NM 62046390 għaliex il-
       qatgħa tal-ilbies in kwistjoni ma tagħtix wisq indikazzjonijiet jekk huwiex intenzjonat
       għall-irġiel jew għan-nisa u għalhekk ma jistax jiġi identifikat bħala tal-irgiel jew
       bħala tan-nisa.

(6)    Ir-Regolament (KE) Nru 350/93 għandu għalhekk jiġi emendat.

(7)    Il-miżuri pprovduti f'dan ir-Regolament huma f’konformità mal-opinjoni tal-Kumitat
       tal-Kodiċi Doganali,

ADOTTAT DAN IR-REGOLAMENT:

                                            Artikolu 1

Il-Punt 8 tal-Anness għar-Regolament (KE) Nru 350/93 huwa emendat kif ġej:

        1. fil-kolonna 1 (Deskrizzjoni), l-aħħar sentenza qiegħda tiġi sostitwita b'dan li ġej:

        'L-ilbies għandu but miftuħ fuq ġewwa fuq kull naħa u qalziet ta' taħt innitjat (65 %
        poliester, 35 % qoton), meħjuta mal-qadd (bħal fil-każ ta' xorts) (ara ritratt
        Nru 509) (*).';"

        2. fil-kolonna 3 (Raġuni), it-test qed jiġi sostitwit b'dan li ġej:

        Il-klassifikazzjoni hija determinata bid-disposizzjonijiet tar-Regoli Ġenerali 1 u 6
        għall-interpretazzjoni tan-nomenklatura maqgħuda, bin-Nota 8 tal-Kapitolu 62 kif
        ukoll bit-testijet tal-kodiċijiet NM ,6204, 620463. 62046390.

        Il-klassifikazzjoni bħala ilbies għall-baħar hija eskluża għaliex dan l-ilbies, minħabba
        l-qatgħa tiegħu, id-dehra ġenerali u l-preżenza ta' bwiet fil-ġenb mingħajr sistema
        soda biex jingħalqu ma jistax jitqies li huwa maħsub biex jintlibes biss jew l-aktar
        bħala lbies għall-baħar'"

                                            Artikolu 2

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 22 ta’ Diċembru 2005.
Għall-Kummissjoni

László KOVÁCS

Membru tal-Kummissjoni